actor\'s speak
actor\\\'s speak
सिटी रिपोर्टर बॉलीवुड के अभिनेता अहमद खान का कहना है कि बॉलीवुड फिल्मों में नई कहानियां नहीं लिखी जा रही हैं और न ही नए किरदारों को रचा जा रहा है। यही कारण है कि अच्छे और बुजुर्ग एक्टर्स का बेहतर दोहन हो पा रहा है। वे इंदौर में एक्टिंग स्कूल की संभावनाओं को तलाशने इंदौर आए थे।
नदारद हैं दिलचस्प और मार्मिक किरदार
इस मौके पर सिटी भास्कर से बातचीत करते हुए उन्होंने कहा कि हॉलीवुड में तो बुजुर्ग एक्टर्स के लिए एक से एक किरदार रचे जा रहे हैं लेकिन बॉलीवुड नया सोच ही नहीं पा रहा है। वह आज भी लीक और फॉर्मूलेबाज़ी पर ही चल रहा है। हमारे आसपास इतनी बेहतरीन कहानियां हर दम घट रही हैं, एक से एक दिलचस्प और मार्मिक किरदार हमारे ही आसपास दिखाई देते हैं लेकिन यह सब बॉलीवुड से नदारद है। हम इधर-उधर की फिल्मों से कुछ चीजे उठाकर एक खिचड़ी फिल्म बना लेते हैं। लेकिन अपना मौलिक न तो रच पा रहे हैं और न ही बना पा रहे हैं। रोमांस-एक्शन-कॉमेडी से आगे बॉलीवुड कुछ नया सोच ही नहीं पा रहा है।
फिल्मों में न नई कहानियां हैं, न ही नए किरदार
eng_Latn eng_Latn hin_Deva hin_Deva hin_Deva hin_Deva